text: Lars Løkke åbner valgbutik i Hedensted
  18 april 2015 kl. 09.17
  Selvom valget endnu ikke er udskrevet, så dukker partiformanden i dag op på torvet, når kollegaen Troels Lund Poulsen åbner sin nye valgbutik.
  Officielt kender ingen endnu datoen for, hvornår valget det kommer, men Venstres folketingskandidat i Hedenstedkredsen har ikke tænkt sig at vente længere på valgkampen. Derfor slår han dørene op for valgbutikken kl. 17 lørdag eftermiddag.
  Venstres formand Lars Løkke Rasmussen har lovet, at kigge forbi og holde en lille tale og uden at der bliver lovet for meget, så vil der også være lidt godt til ganen.
  -Det betyder noget, at Lars Løkke afser tid til at komme forbi og åbne min valgbutik her i Hedensted. Den opbakning er jeg glad for, siger Troels Lund Poulsen.
  